Kérdéses Kenesei San Marino elleni játéka
A szombati, 1-1-es döntetlennel végzõdött Svédország elleni Eb-selejtezõ magyar gólját szerzõ Kenesei Krisztián egyik lábujjának körömágya begyulladt, így hétfõn nem gyakorolhatott társaival a tatai edzõtáborban. A Zalaegerszeg labdarúgójának játéka egyelõre kérdéses a szerdai, San Marino elleni találkozón. Kenesein kívül mindenki egészséges.
A keret tagjai délelõtt megnézték a szombati összecsapás összefoglalóját, majd a stockholmi kezdõcsapatban pályára lépõk futó-, a többiek labdás tréningen vettek részt. Délután elsõsorban a pontrúgásokra fektette a hangsúlyt Gellei Imre szövetségi kapitány, az edzést egymás közötti játék zárta.

Az együttes a tervek szerint a kedd délelõtti tréning után 18.15 órakor a meccs helyszínén, a Megyeri úti stadionban gyakorol. A szakvezetõ várhatóan ezután hirdeti ki a kezdõ tizenegyet a másnap 20.30 órakor kezdõdõ összecsapásra.

A vendégekrõl egyelõre csak annyit lehet biztosan tudni, hogy hétfõn 21.40 órakor érkeznek meg Ferihegyre, s meglehetõsen furcsa idõpontra, kedd 9.30 órára kértek edzési lehetõséget az újpesti pályán.

A Róth Antal által irányított olimpiai válogatott - amely pénteken, Svédországban 1-0-s vereség szenvedett - kedden játssza második Eb-selejtezõjét. A Magyarország-San Marino U21-es mérkõzés 15 órakor kezdõdik Kecskeméten.